मुंबई पुलिस में हिमांशु राय का शुमार एक तेज तर्रार और काबिल अफसर में होता था। उनके नाम कई अति संवेदनशील और महत्वपूर्ण केस को हल करने का श्रेय जाता है। अंडरवर्ल्ड सरग़ना दाऊद इब्राहीम के भाई इकबाल कासकर के ड्राइवर आरिफ पर हुई फायरिंग का केस हो जे डे मर्डर केस, उन्होंने इस अपने आखिरी अंजाम तक पहुंचाया। लैला खान मर्डर की गुत्थी भी इन्होंने भी सुलझाई थी। हिमांशु राय तब सुर्खियों में आए थे जब 2013 में इंडियन प्रीमियर लीग मैच के दौरान स्पॉट फिक्सिंग के मामले में उन्होंने बिग बॉस फेम बिंदू दारा सिंह को गिरफ्तार किया था। इतना ही नहीं ATS प्रमुख रहते हुए हिमांशु रॉय ने पहली बार साइबर क्राइम सेल स्थापित किया था।